**Μ. Κριθαρίδης: Να προστατευτούν και να ενισχυθούν τα εργασιακά δικαιώματα των διανομέων**

Οι διανομείς σήμερα απεργούν διεκδικώντας τα αυτονόητα για να μπορούν να κάνουν με ασφάλεια την εργασία τους, ειδικά σε αυτές τις συνθήκες. Η Κυβέρνηση οφείλει να εφαρμόσει πιστά την νομοθεσία για το εταιρικό μηχανάκι ή το 15% επί του βασικού μισθού για χρήση και συντήρηση αυτού, για τα μέσα ατομικής προστασίας, ένταξη στα βαρέα και ανθυγιεινά, ενιαία ειδικότητα και 5νθήμερη-οκτάωρη εργασία με συμβάσεις αορίστου χρόνου.

Οι διανομείς απεργούν απέναντι στην απορρύθμιση και ελαστικοποίηση της εργασίας και στον αγώνα τους αυτό, ενώνουμε βροντερά τη φωνή μας. Το Υπουργείο Εργασίας οφείλει άμεσα να εξασφαλίσει την αυστηρή εφαρμογή της εργατικής νομοθεσίας -ό,τι έχει απομείνει εν πάση περιπτώσει από αυτήν- και η επιθεώρηση εργασίας δεν πρέπει να επιτρέψει καμία αυθαιρεσία. Παράλληλα πρέπει άμεσα να νομοθετηθεί ένα επιπλέον πλέγμα προστασίας των ανθρώπων αυτών, ειδικά για την περίοδο της πανδημίας.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**